cyanic-selkie/wikianc huggingface dataset:
คาโรลิน สุภาลักษณ์ นีมะโยธิน
คาโรลิน สุภาลักษณ์ นีมะโยธิน หรือ "แคล" นักร้องนักแต่งเพลง และนักแสดงชาวไทยที่มีผลงานที่เป็นที่รู้จักอย่างเพลง "ใจชา ๆ" ภายใต้สังกัดแกรมมี่
ประวัติ
แคล เกิดที่ลอสแอนเจลิส ประเทศสหรัฐอเมริกา มีพี่น้อง 3 คน โดยแคลเป็นลูกสาวคนโต และมีน้องชายอีก 2 คน แคลอาศัยอยู่ที่สหรัฐอเมริกาจนกระทั่งอายุ 17 ปี โดยในช่วงวันหยุดในแต่ละปี แคลได้เดินทางมาท่องเที่ยวที่ประเทศไทยอยู่เสมอ
เนื่องจากมีความสนใจในการเป็นนักร้อง แคลจึงได้สมัครเข้าเป็นนักร้องกับค่ายแกรมมี่เมื่ออายุ 16 ปี ควบคู่กับการเริ่มเข้าห้องอัด เรียนร้องเพลงเพิ่มเติมและฝึกหัดทำงานเบื้องหลังไปด้วย เช่น การร้องคอรัส การแต่งเพลง หลังจากนั้น 1 ปี เมื่อทางค่ายแกรมมี่รับเธอเข้าสังกัด แคลจึงย้ายมาอาศัยอยู่ที่ประเทศไทย พร้อม ๆ กับเริ่มทำงานเพลงทั้งในฐานะนักร้อง และนักแต่งเพลง
ชีวิตครอบครัว
ด้านชีวิตครอบครัว ได้พบรักกับ ดีเจหนุ่มเชื้อสายเอเชีย นามว่า Atley ปัจจุบันสมรสแล้ว โดยมีบุตรชายและบุตรสาวรวมกันเป็น 2 คน
เอนโดโซม
เอนโดโซม (endosome) เป็นส่วนที่เป็นเยื่อหุ้มภายในเซลล์ยูคาริโอต เกี่ยวข้องกับการขนส่งระหว่างเยื่อหุ้มเซลล์ไปสู่ไลโซโซม เพื่อย่อยสลายหรือนำกลับมาใช้ใหม่ที่เยือหุ้มเซลล์ รวมทั้งการขนส่งโมเลกุลจากกอลจิ บอดีไปยังเอนโดโซม และต่อไปยังไลโซโซมหรือกลับมายังกอลจิบอดีอีกครั้ง โมเลกุลต่างๆอาจขนส่งผ่านเวสิเคิลที่หลุดออกมาเพื่อเข้าสู่ช่องว่างภายในเอ็นโดโซม จัดว่าเอ็นโดโซมมีบทบาทสำคัญในการขนส่งสารภายในเซลล์  มีขนาดประมาณ 500 นาโนเมตร เมื่อโตเต็มที่.
แขวงคลองกุ่ม
คลองกุ่ม เป็นแขวงหนึ่งในเขตบึงกุ่ม กรุงเทพมหานคร
อัครบิดรบาร์โธโลมิวที่ 1 แห่งคอนสแตนติโนเปิล
อัครบิดรบาร์โธโลมิวที่ 1 (Βαρθολομαῖος Αʹ, I. Bartholomeos (เกิดเมื่อวันที่ 29 กุมภาพันธ์ พ.ศ. 2483) เป็นอัครบิดรแห่งคอนสแตนติโนเปิล (Patriarch of Constantinople) ประจำคริสตจักรอีสเทิร์นออร์ทอดอกซ์ ลำดับที่ 270 ดำรงตำแหน่งตั้งแต่วันที่ 2 พฤศจิกายน ค.ศ.1991 มาจนถึงปัจจุบัน
พระชนมชีพช่วงต้น
อัครบิดรบาร์โธโลมิวที่ 1 มีนามเดิมนามว่า Dimitrios Arhondonis เกิดเมื่อวันที่ 29 กุมภาพันธ์ ค.ศ.1940 ในหมู่บ้าน Agioi Theodoroi บนเกาะ Imbros (ปัจจุบัน Gökçeada ประเทศตุรกี) บิดามีนามว่า Christos Archodónis และมารดามีนามว่า Meropi Archodónis (née Skarlatos) ทั้งสองมีเชื้อสายกรีก ท่านเป็นบุตรคนที่สี่และบุตรสุดท้อง ในวัยเด็กท่านช่วยแบ่งเบาภาระของบิดาในร้านของบิดา ซึ่งเป็นทั้งร้านตัดผมและร้านกาแฟ
พันธกิจ
ในฐานะอัครบิดรแห่งคอนสแตนติโนเปิล ท่านมีบทบาทในพันธกิจระดับสากลเป็นพิเศษ พระปณิธานแรกของพระองค์คือการสร้างคริสตจักรอีสเทิร์นออร์ทอดอกซ์ที่เคยถูกข่มเหงครั้งหนึ่งในอดีตกลุ่มตะวันออกหลังจากการล่มสลายของลัทธิคอมมิวนิสต์ที่นั่นในปี 1990 ในฐานะที่เป็นส่วนหนึ่งของความพยายามนี้ นอกจากนี้ ท่านยังเสริมสร้างความสัมพันธ์ระหว่างคริสตจักรแห่งชาติและเขตอัครบิดร มุขมณฑลต่าง ๆ ในอีสเทิร์นออร์ทอดอกซ์ นอกจากนี้พระองค์ยังทรงเจริญสัมพันธไมตรี ความสัมพันธ์ กับคริสตจักรโรมันคาทอลิก และเริ่มเจริญสัมพันธไมตรีกับศาสนาอื่นๆ เช่น ชาวมุสลิม ชาวสิกข์ และชาวยิว เป็นต้น
ในระหว่างเยือนไปประเทศตุรกีในเดือนพฤศจิกายน ค.ศ.2006 สมเด็จพระสันตะปาปาเบเนดิกต์ที่ 16 เสด็จไปยังสันตะสำนักที่กรุงอิสตันบูล ตามคำเชิญของท่าน พระสันตปาปาทรงเข้าร่วมในงานเลี้ยงวันฉลองของนักบุญอันดรูว์อัครทูตคนแรกซึ่งเป็นองค์อุปถัมภ์คริสตจักรแห่งคอนสแตนติโนเปิล นี่เป็นการเยือนอย่างเป็นทางการครั้งที่สามของมุขนายกทั่วโลกโดยสมเด็จพระสันตะปาปา เสด็จเยือนครั้งแรกโดย Pope Paul VI ในปี 1967 และครั้งที่สองโดย สมเด็จพระสันตะปาปายอห์น ปอลที่ 2 ในปี 1979 ในปี 2013 อัครบิดรแห่งคอนสแตนติโนเปิลแห่งคริสตจักรออร์ทอดอกซ์ได้เข้าร่วมพิธีเข้ารับตำแหน่งของสมเด็จพระสันตะปาปาฟรานซิสเมื่อวันที่ 19 มีนาคม 2556 เป็นการเจริญสัมพันธไมตรีระหว่างคาทอลิก - ออร์ทอดอกซ์ที่ดีขึ้น นับเป็นครั้งแรกที่ประมุขทางจิตวิญญาณของคริสตชนออร์ทอดอกซ์ตะวันออกเข้าร่วมพิธีเข้ารับตำแหน่งของพระสันตปาปานับตั้งแต่เกิดมหาศาสนเภทในปี 1054 หลังจากนั้นท่านเชิญสมเด็จพระสันตปาปาฟรานซิสร่วมเดินทางไปยังดินแดนศักดิ์สิทธิ์ในปี 2014 ในโอกาสครบรอบปีที่ห้าสิบของความสัมพันธ์ระหว่างอัครบิดร Athenagoras และสมเด็จพระสันตะปาปาเปาโลที่ 6 สมเด็จพระสันตะปาปาฟรานซิสยังได้รับเชิญไปในสันตะสำนัก สำหรับวันฉลองนักบุญอันดรูว์ (30 พฤศจิกายน)
จังหวัดแชร์
แชร์ (Cher; เบรี: Char) เป็นจังหวัดที่ตั้งอยู่ในแคว้นซ็องทร์-วาลเดอลัวร์ในประเทศฝรั่งเศส ชื่อจังหวัดแชร์ตั้งตามชื่อแม่น้ำแชร์ ตัวจังหวัดตั้งอยู่ทางตอนกลางของฝรั่งเศสโดยมีบูร์ฌเป็นเมืองหลัก ใน ค.ศ. 2019 จังหวัดนี้มีประชากร 302,306 คน
ประวัติ
แชร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดจังหวัดแบรี
ฟอสเฟต
ในทางเคมี ฟอสเฟต (phosphate) เป็นแอนไอออน เกลือ หมู่ฟังก์ชัน หรือเอสเทอร์ที่ได้รับมาจากกรดฟอสฟอริก โดยทั่วไปแล้วหมายถึงออร์โธฟอสเฟต สารสังเคราะห์ของกรดออร์โธฟอสฟอริก
ฟอสเฟต หรือ ออร์โธฟอสเฟต ion ได้รับมาจากกรดฟอสฟอริกโดยการกำจัดโปรตอนสามตัว  การกำจัดหนึ่งหรือสองโปรตอนจะได้ออกมาเป็นไดไฮโดรเจนฟอสเฟต ion  และ ไฮโดรเจนฟอสเฟต ion  ion, ตามลำดับ ชื่อเหล่านี้ยังถูกใช้สำหรับเกลือของแอนไอออน เช่น แอมโมเนียม ไดไฮโดรเจน ฟอสเฟต และไตรโซเดียม ฟอสเฟต
ในทางเคมีอินทรีย์ ฟอสเฟต หรือ ออร์โธฟอสเฟต เป็นออร์กาโนฟอสเฟต เป็นเอสเทอร์ของกรดออร์โธฟอสฟอริกในรูปแบบของ ซึ่งไฮโดเจนอะตอมหนึ่งหรือมากกว่าจะถูกแทนที่โดยกลุ่มอินทรีย์ ตัวอย่างคือ ไตรเมทิลฟอสเฟต. คำนี้ยังถูกเรียกว่า กลุ่มฟังก์ชันไตรเวเลนซ์ ในเอสเทอร์ดังกล่าว
ออร์โธฟอสเฟตมีความสำคัญอย่างยิ่งในหมู่ฟอสเฟตหลายชนิด เนื่องจากมีบทบาทสำคัญในชีวเคมี ชีวธรณีเคมี นิเวศวิทยา และความสำคัญทางเศรษฐกิจต่อเกษตรกรรมและอุตสาหกรรม นอกจากนี้การเพิ่มหรือการกำจัดกลุ่มฟอสเฟต(ฟอสฟอรีเลชันและดีฟอสโฟรีเลชัน) เป็นขั้นตอนที่สำคัญในเมแทบอลิซึมของเซลล์
ออร์โธฟอสเฟตสามารถควบแน่นเพื่อสร้างไพโรฟอสเฟต
แหล่งฟอสเฟต
ในไทย สามารถแบ่งแหล่งกำเนิดฟอสเฟตได้ 3 ประเภท ดังนี้
1.แบบกัวโน - เกิดจากการสะสมของมูลสัตว์ปีก พบเห็นได้หลายที่ เช่น เขตคลองวาฬ, ประจวบคีรีขันธ์ ฯลฯ
2.แบบอะลูมิเนียมฟอสเฟต - เกิดจากการสะสมตัวของฟอสฟอรัสในชั้นหินทราย พบเห็นได้ที่ ร้อยเอ็ด
3.แบบหินชั้น - เกิดจากฟอสฟอรัสแทรกอยู่ใน หินดินดาน พบเห็นได้ที่ เชียงใหม่
ฟอสเฟตในอาหาร
สารประกอบฟอสเฟตเป็นสารที่นิยมใช้ในอุตสาหกรรมอาหารหลายๆชนิดเช่น อุตสาหกรรมเนื้อสัตว์ อุตสาหกรรมการผลิตนม ผลิตภัณฑ์อาหารแช่แข็ง และผลิตภัณฑ์เบเกอรี่   โดยการผลิตสารประกอบฟอสเฟตนั้นสามารถผลิตได้จากกระดูกสัตว์ หินฟอสเฟต หรือปฏิกิริยาระหว่างไอออนของโลหะกับกรดฟอสฟอริก ซึ่งสารประกอบฟอสเฟตนั้นได้รับการรับรองในเป็นส่วนประกอบของอาหารที่ปลอดภัย(GRAS; Generally Recognized as Safe) จากประเทศสหรัฐอเมริกา โดยในประเทศไทยตามประการของกระทรวงสาธารณสุข (2547) นั้นได้มีการกำหนดปริมาณของสารประกอบฟอสเฟตสูงสุดที่สามารถใส่ในผลิตภัณฑ์เนื้อหมัก เช่น ไส้กรอก กุนเชียง แฮม และขาหมูรมควันไว้ที่ 3000 มิลลิกรัม ต่อผลิตภัณฑ์ 1กิโลกรัม โดยวัตถุประสงค์ของการใส่สารประกอบฟอสเฟตในผลิตภัณฑ์เนื้อสัตว์ เพื่อ
1. ทำสีของผลิตภัณฑ์เนื้อสัตว์ให้มีความคงตัว
2. เพิ่มความสามารถในการอุ้มน้ำของเนื้อสัตว์ เพื่อให้ผลิตภัณฑ์เนื้อสัตว์ที่ได้นั้นมี    รสสัมผัสที่นุ่มและมีความชุ่มฉ่ำมากขึ้น
3. ป้องกันการเกิดกลิ่นและรสชาติที่น่ารับประทาน โดยสารประกอบฟอสเฟตนั้นจะมีฤทธิ์ในการช่วยกันการหืนของอาหาร
4. ยับยั้งการเจริญของเชื้อจุลินทรีย์ในผลิตภัณฑ์เนื้อสัตว์
5. ลดปริมาณของโซเดียมคลอไรด์ที่ใช้ในกระบวนการแปรรูป
ลาบลังกา
ลาบลังกา (La Blanca) เป็นแหล่งโบราณคดีอารยธรรมมายาสมัยก่อนโคลัมบัส ตั้งอยู่บริเวณตอนล่างของหุบเขาแม่น้ำโมปันในเขตเทศบาลเมลชอร์เดเมงโกส ทางตอนเหนือของจังหวัดเปเตน ประเทศกัวเตมาลา แหล่งนี้เป็นของวัฒนธรรมโมกายาช่วงปลาย ปรากฏหลักฐานว่ามีการเข้าอยู่อาศัยที่แหล่งนี้ตั้งแต่สมัยก่อนคลาสสิกตอนกลาง (900–600 ปีก่อนคริสต์ศักราช) ตามลำดับเวลามีโซอเมริกา กิจกรรมของมนุษย์มีอายุย้อนไปได้ถึงสมัยคลาสสิกตอนต้น (ค.ศ. 250–600) โดยการตั้งถิ่นฐานสำคัญเกิดขึ้นในสมัยคลาสสิกตอนปลาย (ค.ศ. 600–900) แต่ก็ยังมีการตั้งถิ่นฐานเพิ่มขึ้นประปรายในสมัยหลังคลาสสิกตอนต้น (ค.ศ. 900–1200)
ลาบลังกาครอบครองพื้นที่ชายแดนระหว่างภูมิภาคเปเตนตะวันออกเฉียงเหนือกับภูมิภาคเปเตนตะวันออกเฉียงใต้ และแหล่งดังกล่าวถูกควบคุมจากอัครปุระโดยเฉพาะอย่างยิ่งจากหมู่อาคารพระราชวังที่ได้รับการสร้างขึ้นอย่างดีเป็นพิเศษ ดูเหมือนว่าเมืองนี้จะเป็นศูนย์กลางการปกครองโดยไม่เน้นกิจกรรมทางศาสนาหรือพิธีกรรมมากนัก ลาบลังกาอาจเป็นเมืองบริวารของนครมายาหลักอย่างยัฆฮาหรือนารังโฮ เนื่องจากในเมืองไม่มีข้อความรูปอักขระโบราณและประติมากรรมเชิงอนุสาวรีย์อยู่เลย และนักโบราณคดีสันนิษฐานว่าลาบลังกาทำหน้าที่เป็นด่านพรมแดนหรือศูนย์กลางการค้าแห่งหนึ่ง
ประชาชนทั่วไปสามารถเข้าถึงอัครปุระได้มากขึ้นในสมัยคลาสสิกตอนปลาย แต่เมื่อภัยคุกคามจากสงครามเพิ่มขึ้นในสมัยคลาสสิกตอนสุดท้าย (ค.ศ. 800–900) การเข้าถึงจึงถูกจำกัดอีก การยุติการตั้งถิ่นฐานอย่างเป็นทางการในสมัยคลาสสิกตอนสุดท้ายน่าจะเป็นไปด้วยความรุนแรง โดยระหว่างการขุดค้นทางโบราณคดีที่อัครปุระพบหลักฐานบ่งชี้ว่าเกิดการสู้รบขึ้น ดูเหมือนว่าจะมีผู้ลี้ภัยจากพื้นที่รอบนอกเข้าไปครอบครองศูนย์กลางเมืองทันทีหลังการตั้งถิ่นฐานอย่างเป็นทางการได้สิ้นสุดลง แต่พวกเขาก็ทิ้งเมืองนี้ไปอย่างถาวรในคริสต์ศตวรรษที่ 11 และหลังจากนั้นก็ไม่มีการกลับเข้าไปตั้งถิ่นฐานที่นี่อีกเลย
ตามอาคารที่อัครปุระปรากฏรอยขูดขีดเขียนที่มีอายุอยู่ในระยะสุดท้ายของการตั้งถิ่นฐานสมัยหลังคลาสสิกตอนต้น ประกอบด้วยรูปคนและสัตว์ เทพเจ้า วิหาร และฉากในราชสำนัก ยังปรากฏรอยขูดขีดเขียนในสมัยอาณานิคมจากการไปเยือนซากเมืองแห่งนี้ของร้อยเอก เปโดร มอนตัญเญส เจ้าหน้าที่สเปนในเดือนสิงหาคม ค.ศ. 1752
จังก์ยาร์ด ด็อก
เข้าสู่สังเวียนที่มีห่วงโซ่เครื่องหมายการค้าของเขาที่แนบมากับปลอกคอสุนัข เพลงของสมเด็จพระราชินีฯ "อีกหนึ่งกัดฝุ่น" JYD ประจำบัตรพาดหัวที่ดึงฝูงชนขนาดใหญ่และขายเป็นประจำออกลุยเซียนาซูเปอร์และอื่น ๆ ที่สำคัญ สถานที่กลายเป็น "นักมวยปล้ำผิวดำคนแรกที่จะทำบนดาวไม่มีปัญหาของการส่งเสริมการขายของเขา"
JYD เป็นหนึ่งในนักมวยปล้ำติดมากที่สุดและมีเสน่ห์ในประเทศ โดยเฉพาะอย่างยิ่งในช่วงจุดสูงสุดของเขาในช่วงต้นทศวรรษ 1980 JYD เป็นที่รู้จักกันมากที่สุดสำหรับความแข็งแรงของเขาชนศีรษะและร่างกายส่วนบนหลังจากที่เห็นเขาร่างกายสแลมเป็นประจำนักมวยปล้ำขนาดใหญ่เช่นที่ วันแมนแก๊ง กามาลา และ คิงคอง บันดี คำว่า "กระหน่ำ" ซึ่งเรียกว่าอำนาจ JYD สแลมของได้ปรากฏเด่นชัดบนลำมวยปล้ำ
มนตรี ตั้งเจริญถาวร
นายมนตรี ตั้งเจริญถาวร (ชื่อเล่น: เฮง; เกิด 10 เมษายน พ.ศ. 2503) สมาชิกสภาผู้แทนราษฎรจังหวัดนนทบุรี เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
ประวัติ
ด้านครอบครัว มีบุตร 2 คน
งานการเมือง
ดำรงตำแหน่งสมาชิกสภาเทศบาลเมืองปากเกร็ดตั้งแต่ ปี พ.ศ. 2539 และได้รับการแต่งตั้งเป็นรองนายกเทศมนตรีนครปากเกร็ดตั้งแต่ ปี พ.ศ. 2547 กระทั่งปี พ.ศ. 2554 ลาออกมาลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรก และได้รับการเลือกตั้ง
สมาชิกสภาผู้แทนราษฎร
มนตรี ตั้งเจริญถาวร ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
รางวัลภาพยนตร์แห่งชาติ สุพรรณหงส์ ครั้งที่ 15
พิธีมอบรางวัลภาพยนตร์แห่งชาติ สุพรรณหงส์ ครั้งที่ 15 ประจำปี พ.ศ. 2548 จัดโดยสมาคมสมาพันธ์ภาพยนตร์แห่งชาติ จัดขึ้นเมื่อคืนวันที่ 4 มกราคม พ.ศ. 2549 ณ บริเวณอนุสรณ์สถาน เรือตรวจการ 813 บ้านบางเนียง ตำบลคึกคัก อำเภอตะกั่วป่า จังหวัดพังงา
ผู้ชนะรางวัล จะเน้นด้วย ตัวหนา
นักบุญโยเซฟ
โยเซฟ (יוֹסֵף Yosef) ชาวคาทอลิกเรียกว่านักบุญยอแซฟ เป็นนักบุญในศาสนาคริสต์ เกิดเมื่อประมาณคริสต์ศตวรรษที่ 1 และเสียชีวิตในคริสต์ศตวรรษเดียวกัน ที่เมืองนาซาเร็ธในประเทศอิสราเอลปัจจุบัน นักบุญโยเซฟสืบสายมาจากตระกูลกษัตริย์ดาวิด คัมภีร์พันธสัญญาใหม่ระบุว่าเป็นสามีของนางมารีย์ซึ่งเป็นมารดาพระเยซู นักบุญโยเซฟมิใช่บิดาตามเชื้อสายของพระเยซู กล่าวว่าพ่อของนักบุญโยเซฟชื่อโยนาธาน แต่ตามหลักฐานของพระวรสารนักบุญลูกา กล่าวว่าพ่อของนักบุญโยเซฟชื่อดิโอ พระวรสารในสารบบไม่ได้ระบุวันและสถานที่เกิดและตายของโยเซฟ เท่าที่ทราบโยเซฟอยู่ที่เมืองนาซาเรธ ใน กาลิลี อยู่ที่เบธเลเฮม ในแคว้นยูเดียเป็นเวลาอีกสองปี และถูกบังคับให้ลี้ภัยไปอยู่อียิปต์อีกระยะหนึ่ง แม้ว่า “พระวรสารสหทรรศน์”  จะไม่ได้กล่าวถึงอายุของโยเซฟแต่จากเอกสารอื่น ๆ โยเซฟเป็นพ่อหม้ายลูกติดเมื่อแต่งงานกับมารีย์ และมารีย์เป็นหม้ายเมื่อพระเยซูออกเทศนาและเมื่อพระเยซูทรงรับพระทรมาน ฉะนั้นจึงสันนิษฐานว่าโยเซฟเสียชีวิตก่อนที่พระเยซูจะสิ้นพระชนม์
อาชีพของโยเซฟตามที่บรรยายในพระวรสารว่าเป็น τεκτων, ภาษากรีกหมายถึงช่างแต่ในศาสนาคริสต์ถือกันว่าโยเซฟเป็นผู้ทำงานกับไม้หรือช่างไม้ แต่ในภาษาอังกฤษปัจจุบันใช้คำว่า “wagon” หรือ “stand-user” หรือช่างทำเฟอร์นิเจอร์ซึ่งเหมาะกับความหมายในภาษากรีกมากกว่า นอกเหนือจากนั้นแล้วพระวรสารก็มิได้กล่าวถึงโยเซฟ และไม่มีบทพูด มิได้บอกสถานที่เกิดและสถานที่เสียชีวิต และเวลาต่างที่เกี่ยวกับโยเซฟก็แตกต่างกัน บางครั้งก็จะกล่าวว่าอายุมากกว่ามารีมาก และบางครั้งก็เพียงไม่กี่ปี บางวรสารกล่าวว่าโยเซฟเป็นพ่อหม้ายลูกติดเมื่อแต่งงานกับมารีย์จึงมีความสามารถในการวิเคราะห์บทพูดที่คู่สนทนาคิดเอาไว้ได้อย่างแม่นยำ ในพระวรสารกล่าวถึงโยเซฟเมื่อพระเยซูไปเยรูซาเลมเมื่ออายุสิบสองปี แต่ไม่มีอะไรที่กล่าวถึงโยเซฟหลังจากนั้น เอกสารเกี่ยวกับเวลาเสียชีวิตไม่ชัดเจนแต่เมื่อพระเยซูออกเทศนามารีย์ก็เป็นหม้ายแล้ว
การถ่ายแบบดีเอ็นเอ
การจำลองตัวเองของดีเอ็นเอ (DNA replication) เป็นกระบวนการทางชีววิทยาที่เกิดขึ้นในสิ่งมีชีวิตทุกชนิดเพื่อจำลองดีเอ็นเอของตนเอง กระบวนการนี้เริ่มจากดีเอ็นเอสายเดี่ยวสร้างดีเอ็นเออีกสายที่เป็นคู่สมของตนจนกลายเป็นดีเอ็นเอเกลียวคู่ กระบวนการเป็นแบบกึ่งอนุรักษ์ (semiconservative replication) มีการตรวจสอบความถูกต้องของกระบวนการเพื่อป้องกันการกลายพันธุ์
ดับเบิลยูซีดับเบิลยู ซุปเปอร์บราวล์
ดับเบิลยูซีดับเบิลยู ซุปเปอร์บราวล์ (WCW SuperBrawl) เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นในช่วงปี ค.ศ. 1991 ถึง ค.ศ. 2001 รวม 11 ครั้ง โดยจัดขึ้นในช่วงเดือนกุมภาพันธ์
นับตั้งแต่ปี ค.ศ. 2001 WWE ได้เป็นเจ้าของรวมถึงลิขสิทธิ์ทั้งหมดของ WCW และในปี ค.ศ. 2015 รายการรายการเพย์-เพอร์-วิวทั้งหมดของ WCW ได้ถูกนำมาฉายใหม่ใน WWE Network
นีล เลนนอน
นีล แฟรนซิส เลนนอน (Neil Francis Lennon) เกิดเมื่อวันที่ 25 มิถุนายน ค.ศ. 1971 ที่ประเทศ ไอร์แลนด์เหนือ ปัจจุบันเป็นผู้จัดการทีมของโอโมเนียในไซปรีออตเฟิสต์ดิวิชันของประเทศไซปรัส
เลนนอนเริ่มอาชีพค้าแข้งนักฟุตบอลในวัย 16 ปี โดยได้เล่นให้กับ สโมสรฟุตบอลแมนเชสเตอร์ซิตี (เยาวชน) แล้วเริ่มเป็นมืออาชีพในวัย 23 ปี โดยเล่นให้กับ สโมสรฟุตบอลเกล็นนารอน ในประเทศ ไอร์แลนด์เหนือ แล้วกลับมาเล่นให้กับสโมสรฟุตบอลแมนเชสเตอร์ซิตีอีกครั้งในปี ค.ศ. 1989 แล้วเลนนอนได้ย้ายไปเล่นให้กับสโมสรฟุตบอลในประเทศ อังกฤษ มากขึ้น เช่น สโมสรฟุตบอลเลสเตอร์ซิตี และ สโมสรฟุตบอลนอตทิงแฮมฟอเรสต์ แล้วจากนั้น สโมสรฟุตบอลเซลติก ในประเทศ สก็อตแลนด์ ก็ได้ซื้อตัวเขาไปเล่นในปี ค.ศ. 2007 แล้วเลนนอนได้เลิกอาชีพค้าแข้งฟุตบอลไปในปี ค.ศ. 2009 แล้วหันมาทำงานเป็นผู้จัดการทีมอีกครั้ง
เฟอร์จิล ฟัน ไดก์
เฟอร์จิล ฟัน ไดก์ (Virgil van Dijk; เกิด 8 กรกฎาคม ค.ศ. 1991) เป็นนักฟุตบอลชาวดัตช์ ปัจจุบันเล่นให้กับลิเวอร์พูลในพรีเมียร์ลีกในตำแหน่งเซ็นเตอร์แบ็ก ฟัน ไดก์เข้าร่วมฟุตบอลทีมชาติเนเธอร์แลนด์ครั้งแรกใน ค.ศ. 2014 ความสามารถของฟัน ไดก์ได้รับการยอมรับอย่างกว้างขวางและได้รับการยกย่องให้เป็นกองหลังที่เก่งที่สุดคนหนึ่งของโลก ฟัน ไดก์เป็นที่รู้จักจากความแข็งแกร่ง ความเป็นผู้นำ และทักษะกลางอากาศ เขาเป็นกองหลังคนเดียวที่ชนะรางวัลนักฟุตบอลชายยอดเยี่ยมแห่งปีของยูฟ่า และได้อันดับรองชนะเลิศในสาขาผู้เล่นชายดีเด่นของฟีฟ่าของบาลงดอร์
โครนิงเงิน
ในวันที่ 1 พฤษภาคม ค.ศ. 2011 เขาลงเล่นอาชีพให้สโมสรโครนิงเงินเป็นครั้งแรก โดยถูกเปลี่ยนลงมาแทน เพตเตอร์ แอนเดอร์สสัน ในนาทีที่ 72 ระหว่างชัยชนะ 4–2 กับเอดีโอ เดน ฮาก และในวันที่ 29 พฤษภาคม ในการเจอกับทีมเอดีโอ เดน ฮาก ซึ่งเป็นทีมเดียวกับที่เขาได้เจอในเกมแรกที่ได้ลงเล่นในฐานะตัวสำรอง โดยนัดนี้เขาเป็นตัวจริงให้กับโครนิงเก้นเป็นครั้งแรกและยิงประตูแรกในอาชีพของเขา โดยทำประตูได้สองครั้งในการชนะ 5-1 ในการแข่งขันยูฟ่ายูโรปาลีกในรอบเพลย์ออฟ
เซาแทมป์ตัน
ในวันที่ 1 กันยายน ค.ศ. 2015 ฟัน ไดก์ ได้ย้ายมายังสโมสรฟุตบอลเซาแทมป์ตันด้วยค่าตัว 13 ล้านปอนด์ ในสัญญา 5 ปี เขาได้ลงสนามนัดแรกให้กับทีมในนัดที่ไปเยือนสนามเดอะฮอว์ธอร์นของสโมสรฟุตบอลเวสต์บรอมวิชอัลเบียนในวันที่ 12 กันยายน ซึ่งจบลงด้วยผลเสมอ 0-0
ลิเวอร์พูล
ในวันที่ 27 ธันวาคม ค.ศ. 2017 มีข่าวว่า ฟัน ไดก์ ได้ตกลงร่วมทีมลิเวอร์พูลในช่วงเปิดตลาดหน้าหนาววันที่ 1 มกราคม ค.ศ. 2018 ด้วยค่าตัวราว 75 ล้านปอนด์ซึ่งจะกลายเป็นสถิติค่าตัวสูงที่สุดในโลกของผู้เล่นในตำแหน่งกองหลัง
ฤดูกาล 2017-18
ในวันที่ 5 มกราคม ค.ศ. 2018 เอฟเอคัพ รอบสาม ฟัน ไดก์ลงสนามเป็นตัวจริงนัดแรกและทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ เอฟเวอร์ตัน คู่ปรับร่วมเมือง 2-1 ช่วยให้ ลิเวอร์พูล ผ่านเข้ารอบ 4 เอฟเอคัพ ได้สำเร็จ
ฤดูกาล 2018-19
ในวันที่ 21 ธันวาคม ค.ศ. 2018 ฟัน ไดก์ทำประตูแรกในพรีเมียร์ลีก ฤดูกาล 2018–19 นัดที่ ลิเวอร์พูล เอาชนะ วูลฟ์แฮมตันวันเดอเรอส์ ที่สนามกีฬาโมลีนิวส์ 2-0 ด้วยผลงานยอดเยี่ยมทำให้ ฟัน ไดก์ได้รางวัลผู้เล่นยอดเยื่ยมประจำเดือนธันวาคมของพรีเมียร์ลีก
ในวันที่ 27 กุมภาพันธ์ ค.ศ. 2019 ฟัน ไดก์ยิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 5-0 ต่อมา ในวันที่ 13 มีนาคม ค.ศ. 2019 ยูฟ่าแชมเปียนส์ลีก รอบ 16 ทีมสุดท้าย นัดที่ 2 ฟัน ไดก์ทำประตูแรกในยูฟ่าแชมเปียนส์ลีก ฤดูกาล 2018–19 นัดที่ ลิเวอร์พูล เอาชนะ บาเยิร์นมิวนิก ที่อัลลีอันทซ์อาเรนา 3-1 รวมผลสองนัด ลิเวอร์พูล เอาชนะ บาเยิร์นมิวนิก 3-1 ช่วยให้ ลิเวอร์พูล ผ่านเข้ารอบ 8 ทีมสุดท้าย ยูฟ่าแชมเปียนส์ลีกได้สำเร็จ ต่อมา ในวันที่ 17 เมษายน ค.ศ. 2019 ยูฟ่าแชมเปียนส์ลีก รอบ 8 ทีมสุดท้าย นัดที่ 2 ฟัน ไดก์ทำประตูที่ 2 ในยูฟ่าแชมเปียนส์ลีก ในนัดที่ ลิเวอร์พูล เอาชนะ โปร์ตู จากโปรตุเกส 4-1 รวมผลสองนัด ลิเวอร์พูล เอาชนะ โปร์ตู 6-1 ช่วยให้ ลิเวอร์พูล ผ่านเข้ารอบรองชนะเลิศ ยูฟ่าแชมเปียนส์ลีกได้สำเร็จ
ในวันที่ 28 เมษายน ค.ศ. 2019 ฟัน ไดก์คว้ารางวัลนักฟุตบอลยอดเยี่ยมแห่งปีของสมาคมนักฟุตบอลอาชีพอังกฤษ (พีเอฟเอ) ประจำฤดูกาล 2018-19 ส่งผลให้ ฟัน ไดก์เป็นนักเตะคนที่ 8 ของลิเวอร์พูล ที่ได้รับรางวัลนี้ถัดจาก มุฮัมมัด เศาะลาห์ (2017-18), ลุยส์ ซัวเรซ (2013-14), สตีเวน เจอร์ราร์ด (2005-06), จอห์น บาร์นส์ (1987-88), เอียน รัช (1983-84), เคนนี ดัลกลิช (1982-83) และเทอร์รี แม็คเดอร์ม็อตต์ (1979-80) รวมทั้ง ฟัน ไดก์ยังได้ติดทีมยอดเยี่ยมของพีเอฟเอ ร่วมกับ ซาดีโย มาเน, แอนดรูว์ รอเบิร์ตสัน และ เทรนต์ อเล็กซานเดอร์-อาร์โนลด์ 3 นักเตะของลิเวอร์พูล อีกด้วย ต่อมา ในวันที่ 4 พฤษภาคม ค.ศ. 2019 ฟัน ไดก์ทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ นิวคาสเซิลยูไนเต็ด ที่เซนต์เจมส์พาร์ก 3-2 ต่อมา ในวันที่ 1 มิถุนายน ค.ศ. 2019 ยูฟ่าแชมเปียนส์ลีก นัดชิงชนะเลิศ 2019 ลิเวอร์พูล เจอกับ ทอตนัมฮอตสเปอร์ ที่วันดาเมโตรโปลิตาโน ในมาดริด, ประเทศสเปน สุดท้าย ลิเวอร์พูล เอาชนะ ทอตนัมฮอตสเปอร์ 2-0 ช่วยให้ ลิเวอร์พูล คว้าแชมป์ยูฟ่าแชมเปียนส์ลีก สมัยที่ 6 ได้สำเร็จ รวมถึง ฟัน ไดก์คว้ารางวัล Man of the Match ในนัดชิงชนะเลิศอีกด้วย
ฤดูกาล 2019-20
ในวันที่ 19 มกราคม ค.ศ. 2020 ฟัน ไดก์ทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะคู่ปรับตลอดกาล แมนเชสเตอร์ยูไนเต็ด 2-0 ต่อมา ในวันที่ 26 กรกฎาคม ค.ศ. 2020 ฟัน ไดก์ทำประตูที่ 5 ในพรีเมียร์ลีก ในนัดที่ ลิเวอร์พูล เอาชนะ นิวคาสเซิลยูไนเต็ด ที่เซนต์เจมส์พาร์ก 3-1 จบฤดูกาล ฟัน ไดก์ช่วยให้ ลิเวอร์พูล คว้าแชมป์พรีเมียร์ลีกครั้งแรกในรอบ 30 ปีได้สำเร็จ ฟัน ไดก์ยังได้ติดทีมยอดเยี่ยมของพีเอฟเอ ร่วมกับ เทรนต์ อเล็กซานเดอร์-อาร์โนลด์, แอนดรูว์ รอเบิร์ตสัน, ซาดีโย มาเน และ จอร์แดน เฮนเดอร์สัน 4 นักเตะของลิเวอร์พูล อีกด้วย
ฤดูกาล 2020-21
ในวันที่ 12 กันยายน ค.ศ. 2020 พรีเมียร์ลีก นัดเปิดฤดูกาล 2020–21 ฟัน ไดก์ทำประตูแรกในพรีเมียร์ลีก ฤดูกาล 2020–21 นัดที่ ลิเวอร์พูล เปิดสนามแอนฟีลด์เอาชนะ ลีดส์ยูไนเต็ด 4-3 ต่อมา ในวันที่ 17 ตุลาคม ค.ศ. 2020 ฟัน ไดก์ได้รับบาดเจ็บหนักที่เส้นเอ็นไขว้หน้าหัวเข่า จากการปะทะกับ จอร์แดน พิกฟอร์ด ผู้รักษาประตูของเอฟเวอร์ตัน ส่งผลให้ ฟัน ไดก์ ต้องเข้ารับการผ่าตัดและพักยาวตลอดทั้งฤดูกาลแล้ว
ฤดูกาล 2021-22
ในวันที่ 29 กรกฎาคม ค.ศ. 2021 ฟัน ไดก์กลับมาลงสนามครั้งแรกในรอบ 9 เดือน ในช่วงปรีซีซั่นที่เจอกับ แฮร์ทา เบเอ็สเซ ต่อมา ในวันที่ 13 สิงหาคม ค.ศ. 2021 ฟัน ไดก์ตัดสินใจต่อสัญญาระยะยาวกับสโมสรลิเวอร์พูลถึงปี 2025 ต่อมา ในวันที่ 27 พฤศจิกายน ค.ศ. 2021 ฟัน ไดก์ทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เปิดสนามแอนฟีลด์เอาชนะทีมเก่าของเขา เซาแทมป์ตัน 4-0 ต่อมา ในวันที่ 23 มกราคม ค.ศ. 2022 ฟัน ไดก์ทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ คริสตัลพาเลซ ที่เซลเฮิสต์พาร์ก 3-1 ต่อมา ในวันที่ 23 กุมภาพันธ์ ค.ศ. 2022 ฟัน ไดก์ทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ลีดส์ยูไนเต็ด 6-0
ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ
ฤดูกาล 2022-23
ในวันที่ 30 กรกฎาคม ค.ศ. 2022 เอฟเอคอมมิวนิตีชีลด์ 2022 ลิเวอร์พูล เจอกับ แมนเชสเตอร์ซิตี ที่คิงเพาเวอร์สเตเดียม สุดท้าย ลิเวอร์พูล เอาชนะ แมนเชสเตอร์ซิตี 3-1 ช่วยให้ ลิเวอร์พูล คว้าแชมป์คอมมิวนิตีชีลด์ สมัยที่ 16 ได้สำเร็จ
ในวันที่ 26 ธันวาคม ค.ศ. 2022 ฟัน ไดก์ทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ แอสตันวิลลา ที่วิลลาพาร์ก 3-1 ต่อมา ในวันที่ 1 มีนาคม ค.ศ. 2023 ฟัน ไดก์ทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ วูลฟ์แฮมตันวันเดอเรอส์ 2-0
สโมสร
เซลติก
เซาแทมป์ตัน
ลิเวอร์พูล
ฟาโรห์เซเมนคาเร เนบนูนิ
เซเมนคาเร เนบนูนิ (หรือ เนบนูน และ เนบเนนนู) เป็นฟาโรห์แห่งอียิปต์โบราณที่มีไม่ค่อยพบหลักฐานรับรอง ซึ่งทรงขึ้นครองราชย์ในช่วงต้นของราชวงศ์ที่สิบสามแห่งอียิปต์ในสมัยช่วงระหว่างกลางที่สอง โดยอ้างอิงจากนักไอยคุปต์วิทยาอย่างดาร์เรล เบเกอร์ และคิม รีฮอล์ต ฟาโรห์เนบนูนิทรงเป็นผู้ปกครองลำดับที่เก้าของราชวงศ์สิบสาม ส่วนเยอร์เกน ฟอน เบ็คเคอราทและเดตเลฟ ฟรานเคอ ได้เสนอความเห็นว่า พระองค์ทรงเป็นฟาโรห์พระองค์ที่แปดของราชวงศ์ที่สิบสามแทน
หลักฐานรับรอง
พระนามของฟาโรห์เนบนูนิปรากฎของในบันทึกพระนามกษัตริย์แห่งตูรินในคอลัมน์ที่ 7 บรรทัดที่ 11 หรือ คอลัมน์ที่ 6 บรรทัดที่ 11 ในการอ่านบันทึกพระนามแบบการ์ดิเนอร์ และในส่วนที่บันทึกระยะเวลาของการครองราชย์ของพระองค์ได้สูญหายไปจากส่วนที่เสียหายของบันทึก โดยหลงเหลือเพียงช่วงท้ายที่บันทึกไว้ว่า "[...] และ 22 วัน"  ส่วนการรับรองการมีอยู่ของพระองค์มาจากหลักฐานชั้นต้นร่วมสมัยเพียงชิ้นเดียว คือ จารึกดินเผาที่แสดงภาพที่พระองค์กำลังทรงยืนต่อหน้าเทพพทาห์ "ทางใต้กำแพงของพระองค์" ซึ่งเป็นคำเรียกของเทพเจ้าประจำเมืองเมมฟิส และอีกด้านหนึ่งทรงยืนต่อหน้าเทพฮอรัส ซึ่งเป็น "เจ้าแห่งต่างแดน" จารึกดังกล่าวถูกจารึกด้วยพระนามประสูติและพระนามครองราชย์ของฟาโรห์เนบนูนิ และจารึกดังกล่าวได้ถูกค้นพบที่ญะบัล อัล-เซอิต บนชายฝั่งทะเลแดงในคาบสมุทรไซนาย ซึ่งเป็นที่ตั้งของเหมืองกาเลนา
รัชสมัย
คิม รีฮอล์ต นักไอยคุปต์วิทยาได้ระบุให้ให้ฟาโรห์เนบนูนิทรงครองราชย์เป็นระยะเวลาสองปีในช่วงระหว่าง 1785 ถึง 1783 ปีก่อนคริสตกาล ส่วนอีกทางหนึ่ง นักอียิปต์วิทยาอย่างรอล์ฟ เคราสส์, เดตเลฟ ฟรานเคอ และธอมัส ชไนเดอร์ได้ระบุให้พระองค์ทรงครองราชย์เพียงแค่หนึ่งปีในช่วง 1739 ปีก่อนคริสตกาล ถึงแม้จะไม่ค่อยทราเหตุการณ์ภายในรัชสมัยของฟาโรห์เนบนูนิมากนัก แต่การมีอยู่ของจารึกของพระอค์แสดงให้เห็นว่าในช่วงเวลาดังกล่าว ผู้ปกครองของราชวงศ์ที่สิบสามยังคงมีอำนาจเพียงพอในการจัดการสำรวจเหมืองแร่ในคาบสมุทรไซนายเพื่อจัดหาวัสดุก่อสร้างและการผลิตสินค้าฟุ่มเฟือย และท้ายที่สุด รีฮอล์ตได้ชี้ให้เห็นถึงการขาดความเชื่อมโยงระหว่างระหว่างรัชสมัยของฟาโรห์เนบนูนิกับผู้ปกครองก่อนหน้าของพระองค์ เขาจึงสรุปว่าฟาโรห์เนบนูนิอาจจะทรงแย่งชิงพระราชบัลลังก์มา
ฟาโรห์อเมเนมเฮตที่ 6
เซอังค์อิบเร อาเมนิ อันเตฟ อเมนเอมฮัตที่ 6 เป็นฟาโรห์แห่งอียิปต์โบราณในช่วงต้นการปกครองของราชวงศ์ที่สิบสามระหว่างช่วงครึ่งแรกของศตวรรษที่ 18 ก่อนคริสต์ศักราช ซึ่งเป็นช่วงเวลาที่เรียกว่าช่วงปลายสมัยราชอาณาจักรกลางหรือต้นสมัยช่วงระหว่างกลางที่สอง โดยฟาโรห์อเมนเอมฮัตที่ 6 ทรงครองราชย์ได้เพียงระยะเวลาอันสั้นประมาณ 3 ปีหรือสั้นกว่านั้น พระองค์ถือเป็นฟาโรห์ที่มีหลักฐานยืนยันน้อยชิ้นและปรากฏพระนามบนบันทึกพระนามกษัตริย์จำนวนสองรายการที่แตกต่างกัน พระองค์อาจจะอยู่ในพระราชวงศ์ฟาโรห์ที่มีขนาดใหญ่กว่ารวมถึงฟาโรห์อเมนเอมฮัตที่ 5, ฟาโรห์อเมนิ เกเมา, ฟาโรห์โฮเทปอิบเร เกเมา ซิฮาร์เนดจ์เฮริเตฟ และฟาโรห์อิยูฟนิ
ทางประวัติศาสตร์
พระนามของฟาโรห์อเมนเอมฮัตที่ 6 ได้ปรากฏอยู่ในบันทึกพระนามกษัตริย์แห่งตูริน ซึ่งเป็นบันทึกที่ได้บันทึกในช่วงต้นสมัยรามเสส และเป็นหลักฐานทางประวัติศาสตร์หลักที่เกี่ยวข้องกับสมัยช่วงระหว่างกลางที่สอง ในการอ่านบันทึกพระนามแบบล่าสุดโดย คิม รีฮอล์ต นักไอยคุปต์วิทยาชาวเดนมาร์ก พระนามของพระองค์ปรากฏในคอลัมน์ที่ 7 บรรทัดที่ 10 ซึ่งปรากฏเป็นพระนามครองราชย์ที่ว่า "เซอังค์อิบเร" ซึ่งสอดคล้องกับการอ่านบันทึกพระนามแบบอลัน การ์ดิเนอร์ และเยอร์เกน ฟอน เบ็คเคอราทที่พระนามของพระองค์ปรากฏอยู่ในคอลัมน์ที่ 6 บรรทัดที่ 10
และพระองค์ยังได้ปรากฏพระนามอยู่ในบันทึกพระนามกษัตริย์แห่งคาร์นัก (ลำดับที่ 37) ด้วยเช่นกัน
ทางโบราณคดี
ฟาโรห์อเมนเอมฮัตที่ 6 ได้รับการรับรองยืนยันจากวัตถุโบราณร่วมสมัยจำนวนสองสามชิ้น ซึ่งรวมถึงตราประทับกระบอกจำนวนสองชิ้นจากอัล-มะฮามิด อัล-กิบลิในอียิปต์บน ซึ่งหนึ่งในนั้นได้อุทิศให้แด่ "เทพโซเบค เจ้าแห่งซูเมนู" มีการค้นพบโต๊ะถวายเครื่องบูชาที่มีคาร์ทูชของฟาโรห์อเมนเอมฮัตที่ 6 ในเมืองคาร์นัก และขณะนี้อยู่ในพิพิธภัณฑ์อียิปต์ (หมายเลข ซีจี 2340) จารึกจากเมืองอไบดอสกล่าวถึงเจ้าพนักงานนามว่า เซอังค์อิบเร-เซเนบ-เซเนเฟนิ ซึ่งเป็นชื่อที่มีการรวมพระนามของฟาโรห์ไปด้วย ซึ่งสร้างอุทิศแด่ฟาโรห์เซอังค์อิบเร อเมนเอมฮัต ซุ้มประตูจากหลุมฝังศพของสุสานแห่งเฮลิโอโปลิสที่ปรากฏพระนามของพระองค์อยู่ภายในคาร์ทูช อย่างไรก็ตาม การศึกษาเมื่อเร็ว ๆ นี้ระบุว่า อนุสาวรีย์ดังกล่าวอาจเป็นของฟาโรห์พระองค์อื่นที่มีพระนามคล้ายกันคือฟาโรห์เซอังค์อิบทาวี เซอังค์อิบรา
ตำแหน่งตามลำดับเวลาสัมพัทธ์
ตำแหน่งตามลำดับเวลาสัมพัทธ์ของฟาโรห์อเมนเอมฮัตที่ 6 นั้นยังหลงเหลือของในบันทึกพระนามกษัตริย์แห่งตูริน โดยผู้ปกครองก่อนหน้าพระองค์คือฟาโรห์อิยูฟนิ ซึ่งเป็นฟาโรห์ที่เป็นที่ทราบข้อมูลเกี่ยวกับพระองค์เพียงเล็กน้อย และผู้สืบทอดพระราชบัลลังก์ต่อจากพระองค์คือฟาโรห์เซเมนคาเร เนบนูนิ ซึ่งเป็นฟาโรห์ที่มีคลุมเครือไม่แพ้กัน
ตำแหน่งตามลำดับที่แน่นอนและช่วงเวลา
ตำแหน่งตามลำดับเวลาที่แน่นอนของฟาโรห์อเมนเอมฮัตที่ 6 มีความคลุมเครือมาก เนื่องจากความคลุมเครือที่ส่งผลกระทบต่อฟาโรห์ที่ปกครองก่อนหน้าของราชวงศ์ ตามที่คิม รีฮอล์ต และดาร์เรล เบเกอร์ ได้ระบุว่า พระองค์ทรงเป็นฟาโรห์พระองค์ที่แปดของราชวงศ์ ในขณะที่ธอมัส ชไนเดอร์, เดตเลฟ ฟรานเคอ และฟอน เบ็คเคอราท ได้มองว่า พระองค์ทรงเป็นผู้ปกครองพระองค์ที่เจ็ดแทน
ระยะเวลาในการครองราชย์ของฟาโรห์อเมนเอมฮัตที่ 6 ได้สูญหายไป เนื่องจากสภาพที่ไม่ดีของบันทึกพระนามดังกล่าว และปรากฏเพียงจำนวนวันที่อ่านได้เป็น [... ] และ 23 วัน อย่างไรก็ตาม รีฮอล์ตได้กำหนดความยาวของรัชสมัยอย่างสั้นให้กับพระองค์เป็นระยะเวลาเพียง 3 ปี ซึ่งปกครองอยู่ช่วงระหว่าง 1788 ถึง 1785 ปีก่อนคริสตกาล
พระราชอาณาเขต
ปรากฏความไม่ชัดเจนที่ว่า ฟาโรห์อเมนเอมฮัตที่ 6 ทรงได้ปกครองอียิปต์ทั้งหมดหรือไม่ พระองค์น่าจะมีอำนาจควบคุมเหนือดินแดนนิวเบียล่าง ซึ่งถูกยึดครองโดยราชวงศ์ที่สิบสองแห่งอียิปต์ และยังมีอำนาจควบคุมบริเวณดังกล่าวไปอย่างน้อยอีก 60 ปี พระราชอำนาจของพระองค์เหนืออียิปต์ล่างเป็นที่ถกเถียงกัน โดยรีฮอล์ตเชื่อว่าราชวงศ์ที่สิบสี่แห่งอียิปต์ของชาวคานาอัน ซึ่งปรากฏอยู่แล้วในช่วงเวลาดังกล่าว ซึ่งสถาปนาขึ้นเป็นพระราชอาณาจักรอิสระที่มีอำนาจควบคุมพื้นที่ดินดอนสามเหลี่ยมปากแม่น้ำไนล์ฝั่งตะวันออกเป็นอย่างน้อย ในขณะที่นักวิชาการบางคนยอมรับการวิเคราะห์นี้ ซึ่งมีแก กัลเลนเดอร์, เจนีน บอร์เรียว และดาร์เรล เบเกอร์ และมีฝ่ายที่ออกมาปฏิเสธโดยมีนักวิชาการคนอื่น ๆ รวมถึงมันเฟรด เบียตัก, แดฟนา เบน-ทอร์, เจมส์ อัลเลน และซูซาน อัลเลน ซึ่งโต้แย้งว่า ราชวงศ์ที่สิบสี่แห่งอียิปต์ไม่สามารถสถาปนาขึ้นมาได้ก่อนหน้ารัชสมัยของฟาโรห์โซเบคโฮเทปที่ 4 แห่งราชวงศ์ที่สิบสามแห่งอียิปต์
พระราชวงศ์
นักไอยคุปต์วิทยา คิม รีฮอล์ต ได้เสนอว่า ฟาโรห์อเมนเอมฮัตที่ 6 ทรงเป็นสมาชิกราชวงศ์ที่มีขนาดใหญ่ ซึ่งประกอบไปด้วยฟาโรห์เซเคมคาเร อเมนเอมฮัตที่ 5, ฟาโรห์อเมนิ เกมาอู, ฟาโรห์โฮเทปอิบเร เกมาอู ซิฮาร์เนดจ์เฮริเตฟ และฟาโรห์อิยูฟนิ เขาได้สรุปข้อสรุปนี้จากพระนามคู่ที่ฟาโรห์เหล่านี้ทรงใช้ ซึ่งเป็นพระนามที่ปรากฏพระนามของผู้ให้กำเนิดร่วมด้วย ดังนั้น อเมนิ ในพระนามของฟาโรห์อเมนิ เกมาอู สามารถระบุว่า พระองค์เป็นพระราชโอรสของฟาโรห์อเมนเอมฮัตที่ 5 จากนั้นก็ส่งต่อพระราชบัลลังก์ไปยังฟาโรห์โฮเทปอิบเร เกมาอู ซิฮาร์เนดจ์เฮริเตฟ ผู้เป็นพระราชโอรสของพระองค์เองมาที่ปรากฎคำว่า เกมาอู ในพระนามพระองค์ ในทำนองเดียวกัน "อเมนิ อันเตฟ อเมนเอมฮัต (ที่ 6)" จะเป็นพระนามจำนวนสามพระนามที่หมายถึง "อเมนเอมฮัต พระราชโอรสแห่งอันเตฟ ผู้เป็นพระราชโอรสแห่งอเมนิ" อาจเป็นเพราะพระราชบิดาของพระองค์เป็น "พระราชโอรสแห่งฟาโรห์อันเตฟ" ที่ปรากฏบนตราประทับสคารับ ซึ่งลงวันเวลาในช่วงราชวงศ์ที่สิบสาม และพระองค์ใดจะเป็นพระราชโอรสของอเมนเอมฮัตที่ 5 ส่วนฟาโรห์อิยูฟนิ ผู้เป็นผู้ปกครองก่อนหน้าพระองค์ ก็ทรงเป็นส่วนหนึ่งของราชวงศ์ดังกล่าวด้วย ถึงแม้ว่าความสัมพันธ์ที่แม่นยำของพระองค์กับเชื้อพระวงศ์พระองค์อื่น ๆ จะไม่สามารถหาข้อสรุปกันได้ เนื่องจากขาดหลักฐานและข้อมูลเกี่ยวกับการครองราชย์อันสั้นของพระองค์
และระยะเวลาน้อยกว่า 10 ปี หลังการครองราชย์ของฟาโรห์อเมนเอมฮัตที่ 6 ฟาโรห์พระนามว่า เรนเซเนบ อเมนเอมฮัต ก็ทรงขึ้นครองบัลลังก์ ตามตรรกะเดียวกันนี้ พระองค์จะเป็นพระราชโอนสของฟาโรห์พระนามว่า อเมนเอมฮัต ซึ่งอาจจะเป็นฟาโรห์อเมนเอมฮัตที่ 6 หรือฟาโรห์พระองค์ใดพระองค์หนึ่งที่ปกครองระหว่างรัชสมัยของทั้งสองพระองค์ ซึ่งการวิเคราะห์ของรีฮอล์ตได้ถูกโต้แย้งโดยนักไอยคุปต์วิทยาบางคน เนื่องจากอาศัยสมมติฐานที่ไม่ได้รับการพิสูจน์ว่าการที่ฟาโรห์ทรงมีพระนามคู่นั้นจำเป็นจะต้องเป็นพระนามที่เกี่ยวข้องกับผู้ให้กำเนิดหรือ
สแล็กซ์
SLAX เป็นระบบปฏิบัติการลินุกซ์แบบ Live CD ที่พัฒนามาจาก สแลกแวร์ (Slackware) ซึ่งสามารถทำงานได้โดยไม่จำเป็นต้องติดตั้งโปรแกรมบนฮาร์ดไดรฟ์ของเครื่องคอมพิวเตอร์  โดยจะบูตเครื่องและเรียกใช้คำสั่งจากแผ่นซีดี แฟลชไดรฟ์ หรือแรม
SLAX ลินุกซ์ดิสทริบิวชัน พัฒนาขึ้นในสาธารณรัฐเช็ก โดย Tomáš Matějíček โดยมีข้อกำหนดว่าขนาดของลินุกซ์ดิสทริบิวชันทั้งหมด จะมีขนาดประมาณ 200 MB เพื่อให้สามารถเขียนลงในแผ่นมินิซีดีขนาด 80 มม. ซึ่งมีความจุสูงสุด 210 MB (24 นาที) (แผ่นซีดีปกติมีขนาดเส้นผ่าศูนย์กลาง 120 มม. มีความจุสูงสุด 700 MB) ปัจจุบันพัฒนาถึงเวอร์ชัน 9.6.0
ดิสนีย์แลนด์รีสอร์ต
ดิสนีย์แลนด์รีสอร์ต (Disneyland Resort) รู้จักกันในชื่อทั่วไปว่า ดิสนีย์แลนด์ (Disneyland) เป็นสวนสนุกและบริการโรงแรมที่พักในพื้นที่เดียวกัน แห่งแรกของบริษัทดิสนีย์ ตั้งอยู่ที่รัฐแคลิฟอร์เนีย สหรัฐอเมริกา มีสัญลักษณ์คือปราสาทเจ้าหญิงนิทรา เปิดดำเนินการเมื่อวันที่ 17 กรกฎาคม พ.ศ. 2498 ในชื่อดีสนีย์แลนด์ เครื่องเล่นสำคัญเมื่อแรกเปิดดำเนินการคือ เฟอร์ริสวีล ภายหลังมีการปรับปรุงเพิ่มส่วนของสวนสนุกใหม่ที่เรียกว่า ดีสนีย์แคลิฟอร์เนีย แอดเวนเจอร์ ส่วนของสวนสนุกดั้งเดิมจึงเรียกว่า ดีสนีย์แลนด์ พาร์ค สำหรับส่วนของโรงแรมที่พักและศูนย์การค้าจะเรียกว่า ดาวน์ทาวน์ดีสนีย์ดีสทริค และรวมกันทั้งหมดเรียกว่า ดีสนีย์แลนด์รีสอร์ตเครื่องเล่นที่สำคัญใน ดีสนีย์แลนด์พาร์ค อาทิ ปีเตอร์แพน คาร์ ไพเรทออฟคาริเบียน และ สตาร์วอร์
เอซา บัตเตอร์ฟีลด์
เอซา แมกซ์เวลล์ ทอร์นตัน ฟาร์ บัตเตอร์ฟีลด์ (Asa Maxwell Thornton Farr Butterfield) เป็นนักแสดงชาวอังกฤษ เป็นที่รู้จักครั้งแรกในบทบาทบรูโนจากภาพยนตร์เกี่ยวกับฮอโลคอสต์เรื่อง The Boy in the Striped Pyjamas ปี ค.ศ. 2008 รับบทมอร์เดรด ในซีรีส์โทรทัศน์เรื่อง Merlin รับบทนอร์แมนเรื่อง Nanny McPhee and the Big Bang และแสดงภาพยนตร์ของผู้กำกับมาร์ติน สกอร์เซซี เรื่อง Hugo ต่อมาได้รับบทเอนเดอร์ วิกกิน ในภาพยนตร์แนววิทยาศาสตร์ ดัดแปลงจากนิยายเรื่อง Ender's Game ของออร์สัน สก็อต การ์ด ในปี 2019 เขาก็ยังเป็นที่รู้จักในบท โอติส มิลเบิร์น พระเอกจากซีรีส์เน็ตฟลิกซ์แนวรัก-คอเมดี-ดราม่าเรื่อง เพศศึกษา (หลักสูตรเร่งรัก) (Sex Education)
ประวัติ
บัตเตอร์ฟิลล์เกิดที่ อิสลิงตัน, ลอนดอน และเป็นบุตรชายของแจ็คเกอลีน ฟาร์ แม่ของเขามีอาชีพเป็น นักจิตวิทยา และ ซัม บัตเตอร์ฟิลล์ พ่อของเขามีอาชีพเป็นนักเขียนโฆษณา
แหล่งข้อมูลอื่น
1997
แขวงนวมินทร์
นวมินทร์ เป็นแขวงหนึ่งในเขตบึงกุ่ม กรุงเทพมหานคร
ที่ตั้งและอาณาเขต
แขวงนวมินทร์ตั้งอยู่ทางทิศตะวันตกของเขตบึงกุ่ม มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
หวิญล็อง
หวิญล็อง (Vĩnh Long, ) เป็นเมืองหลักของจังหวัดหวิญล็อง ประเทศเวียดนาม ตั้งอยู่ในพื้นที่สามเหลี่ยมปากแม่น้ำโขง ครอบคลุมพื้นที่ 48.1 ตารางกิโลเมตร (29.89 ตารางไมล์) และมีประชากร 200,120 คน ชื่อของเมืองสะกดเป็นอักษรจื๋อฮ้านได้ว่า 永隆 ซึ่งมีความหมายว่า "ความรุ่งเรืองอันเป็นนิรันดร์"
ภูมิศาสตร์
เมืองหวิญล็องตั้งอยู่ริมฝั่งแม่น้ำโก๋เจียน ซึ่งเป็นสาขาย่อยสายหนึ่งของแม่น้ำโขง ไกลจากนครโฮจิมินห์ประมาณ 135 กิโลเมตร และห่างจากนครเกิ่นเทอไปทางทิศเหนือประมาณ 33 กิโลเมตร และมีที่ตั้งทางภูมิศาสตร์ติดกับเขตการปกครองข้างเคียงดังนี้
การปกครอง
เมืองหวิญล็องแบ่งการปกครองออกเป็น 11 แขวง คือแขวง 1–9, แขวงเตินฮหว่า, แขวงเตินโห่ย, แขวงเตินหงาย และแขวงเจื่องอาน
สาธารณรัฐดัตช์
สาธารณรัฐเนเธอร์แลนด์แห่งมณฑลทั้งเจ็ด หรือ สาธารณรัฐดัตช์ (อังกฤษ: The United Provinces of the Netherlands ดัตช์: Republiek der Zeven Verenigde Nederlanden หรือ De Nederlandse Republiek และ De Verenigde Provincien) เป็นการรวมหนึ่งในมณฑลทั้ง 7 ของเนเธอร์แลนด์ของสเปน ประกาศอิสรภาพเป็นสหพันธ์สาธารณรัฐ โดยเริ่มก่อตั้งเมื่อค.ศ. 1588 (การปฏิวัติดัตช์) และสิ้นสุดลงเมื่อค.ศ. 1795 (ในการปฏิวัติบาตาเวีย) โดยถือเป็นรัฐอิสระครั้งแรกของชาวดัตช์
โดยเริ่มจากการก่อกบฏโปรแตสแตนท์ในกลุ่มขุนนาง ต่อการปกครองของสเปน โดยประกอบด้วยมณฑลทั้งเจ็ดที่รวมตัวเป็นพันธมิตรกันในปีค.ศ. 1579 (สหภาพยูเทรกต์) และประกาศอิสรภาพเมื่อปีค.ศ. 1581 (พระราชบัญญัติแห่งการตัดขาด หรือ "Act of Abjuration") ประกอบด้วยโกรนิงเงิน ฟรีเซีย เกลเดอร์ส โอเวอริสเซิล ฮอลแลนด์ เซลันด์ และยูเทรกต์
ถึงแม้ว่าจะเป็นเพียงประเทศเล็กๆ ด้วยประชากรเพียง 1.5 ล้านคน แต่สาธารณรัฐดัตช์ได้ควบคุมการค้าขายทางเรือของโลกผ่านบริษัทเดินเรือต่างๆ โดยเฉพาะอย่างยิ่ง ดัตช์อีสต์อินเดียคอมปะนี และดัตช์เวสต์อินเดียคอมปะนี โดยต่อมาได้กลายเป็นจักรวรรดิดัตช์ ที่มีรายได้มหาศาลจากการค้าโลก ทำให้สาธารณรัฐดัตช์สามารถพัฒนาการทหารได้เท่าเทียมกับมหาประเทศต่างๆ ได้ โดยประกอบด้วยกองเรือกว่า 2,000 ลำ ซึ่งใหญ่กว่าอังกฤษและฝรั่งเศสรวมกัน
ความขัดแย้งทางการทหารหลักๆ ในยุคนี้ได้แก่ สงครามแปดสิบปีกับสเปน ซึ่งเริ่มขึ้นตั้งแต่การก่อตั้งสาธารณรัฐและต่อเนื่องยาวนานจนถึงปีค.ศ. 1648 สงครามเนเธอร์แลนด์-โปรตุเกส (ค.ศ. 1602-1663) สงครามอังกฤษ-เนเธอร์แลนด์ (ครั้งแรก ค.ศ. 1652–1654, ครั้งที่สอง ค.ศ. 1665–1667, ครั้งที่สาม ค.ศ. 1672–1674 และครั้งที่สี่ ค.ศ. 1780–1784) สงครามฝรั่งเศส-เนเธอร์แลนด์ (ค.ศ. 1672–1678) และสงครามมหาพันธมิตร (ค.ศ. 1688–1697) ต่อฝรั่งเศส
นโบายการปกครองของสาธารณรัฐต่อการนับถือศาสนานั้นให้อิสระในการนับถือศาสนาต่างๆ อีกทั้งยังสนับสนุนเสรีภาพทางความคิดให้กับประชากร ในยุคสมัยนี้ทำให้ศิลปะวิทยาการเฟื่องฟูอย่างมาก จิตรกรสำคัญในยุคนี้ ได้แก่ แร็มบรันต์ โยฮันเนิส เฟอร์เมร์ และอีกมากมาย อีกทั้งนักวิทยาศาสตร์สำคัญของโลก ได้แก่ ฮิวโก โกรเตียส คริสตียาน เฮยเคินส์ และอันโตนี ฟัน เลเวินฮุก เพราะความก้าวหน้าทางเศรษฐกิจและวิทยาการของเนเธอร์แลนด์ในศตวรรธที่ 17 นี้ทำให้นักประวัติศาสตร์ต่างเรียกยุคสมัยนี้ว่ายุคทองของเนเธอร์แลนด์
การปกครองใช้ระบบสมาพันธรัฐของรัฐหรือมลฑลทั้งเจ็ด โดยแต่รัฐมีเสรีภาพในการปกครองตนเองจากรัฐบาลกลาง (States General) ต่อมาในสนธิสัญญาสันติภาพเว็สท์ฟาเลิน ในปีค.ศ. 1648 สาธารณรัฐดัตช์ได้ครอบครองเขตแดนเพิ่มขึ้นกว่า 20% ซึ่งส่วนใหญ่อยู่ภายนอกรัฐสมาชิกทั้งเจ็ด ซึ่งปกครองโดยขึ้นตรงต่อรัฐบาลกลาง
ในแต่มณฑลมีเจ้าเมืองหรือผู้ว่าราชการที่เรียกว่า "สตัดเฮาเดอร์" (Stadtholder) ซึ่งเป็นตำแหน่งที่เปิดกว้างให้กับทุกคน แต่มณฑลส่วนใหญ่มักจะเลือกสมาชิกจากราชวงศ์ออเรนจ์ เพื่อเป็นผู้ปกครอง ต่อมาตำแหน่งนี้จึงค่อยๆ เริ่มกลายเป็นตำแหน่งสืบตระกูลในที่สุด โดยมีเจ้าชายแห่งออเรนจ์ กลายเป็นผู้ครองตำแหน่งเจ้าเมืองของทุกๆ มณฑลพร้อมๆ กันในเวลาเดียว ทำให้กลายเป็นประมุขแห่งรัฐไปโดยปริยาย ซึ่งต่อมาได้ทำให้เกิดความขัดแย้งทางการเมืองระหว่างสองขั้ว ขั้วที่สนับสนุนราชวงศ์ออเรนจ์ สนับสนุนความคิดในสตัดเฮาเดอร์ที่มีอำนาจมากเป็นศูนย์กลาง ในขณะที่อีกขั้วคือรีพับลิกัน ที่สนับสนุนรัฐบาลกลางเป็นศูนย์กลาง ซึ่งในที่สุดก็บรรลุความสำเร็จจนได้เกิดยุคสมัยที่ปราศจากสตัดเฮาเดอร์ทั้งสิ้นสองช่วงคือ ค.ศ. 1650–1672 และ ค.ศ. 1702–1747 โดยในครั้งหลังนั้นทำให้เกิดความสั่นคลอนทางการเมืองระดับชาติจนทำให้สิ้นสุดความเป็นประเทศมหาอำนาจ
การเสื่อมถอยทางเศรษฐกิจเริ่มขึ้นและนำไปสู่ความแตกแยกทางการเมืองอย่างรุนแรง ในนามของ "เหล่าผู้รักชาติ" (Patriottentijd) ระหว่างปีค.ศ. 1780-1787 ซึ่งสงครามการเมืองระหว่างสองขั้วนี้ได้หยุดชะงักชั่วคราวด้วยการรุกรานของปรัสเซียที่สนับสนุนฝั่งสตัดเฮาเดอร์ ต่อมาในการปฏิวัติฝรั่งเศส และสงครามสหสัมพันธมิตรครั้งที่หนึ่งทำให้แนวคิดแบ่งแยกนี้ปะทุขึ้นอีกครั้ง และเมื่อฝั่งฝรั่งเศสได้รับชัยชนะ ระบบสตัดเฮาเดอร์ได้ถูกกำจัด และขับไล่ออกไปจากเนเธอร์แลนด์ในการปฏิวัติบาตาเวีย ปีค.ศ. 1795 ซึ่งถือเป็นการสิ้นสุดของสาธารณรัฐดัตช์ และสืบทอดเป็นสาธารณรัฐบาตาเวีย
ประวัติ
ต่อมาได้สืบทอดเปลี่ยนมือผู้ปกครองมาเป็นราชวงศ์บูร์กอญ และต่อด้วยราชวงศ์ฮาพส์บวร์ค ในปีค.ศ. 1549 จักรพรรดิคาร์ลที่ 5 ได้ออกพระราชบัญญัติการสืบราชบัลลังก์ซึ่งเป็นการเพิ่มอำนาจการปกครองต่อมณฑลทั้งเจ็ด ซึ่งภายหลังทรงสละราชบัลลังก์ลงทำให้พระเจ้าเฟลิเปที่ 2 แห่งสเปน พระราชโอรสได้ดินแดนแถบนี้ไปปกครองต่อจากพระราชบิดา ต่อมาในปีค.ศ. 1568 ในเนเธอร์แลนด์ได้เกิดการกบฏขึ้นนำโดยวิลเลิมที่ 1 แห่งออเรนจ์ อันมีสาเหตุมาจากอัตราภาษีที่สูง และการลงโทษอันทารุนต่อชาวโปรเตสแตนท์โดยรัฐบาล และความพยายามของพระเจ้ากรุงสเปนในเปลี่ยนแปลงโครงสร้างการเมืองการปกครองของมณฑลต่างๆ จึงเป็นเหตุให้สงครามแปดสิบปีอุบัติขึ้นในที่สุด ซึ่งในระหว่างสงคราม การกบฏส่วนมากไม่ประสบความสำเร็จเท่าที่ควร ทำให้สเปนยังคงฐานอำนาจมณฑลเกือบทั้งหมดไว้ได้ ซึ่งในช่วงนี้ได้เกิดการปล้นสดมภ์โดยกองทัพสเปน การฆ่าสังหารผู้คนในเมืองต่างๆ ในช่วงระหว่างปีค.ศ. 1572 จนถึง 1579
ในช่วงสงครามอังกฤษ-ฝรั่งเศส (ค.ศ. 1778) มีการแบ่งดินแดนภายในประเทศเป็นสองกลุ่ม คือกลุ่มผู้รักชาติซึ่งสนับสนุนฝรั่งเศสและอเมริกา และกลุ่มผู้สนับสนุนราชวงศ์ออเรนจ์ที่สนับสนุนฝั่งอังกฤษ ในช่วงปีค.ศ. 1783-1787 ได้มีการปฏิวัติสาธารณรัฐขึ้นหลายครั้ง โดยกองกำลังรีพับลิกันผู้สนับสนุนระบอบสาธารณรัฐซึ่งได้ยึดครองเมืองสำคัญต่างๆ ได้ โดยฝั่งผู้สนับสนุนราชวงศ์นั้นได้ความช่วยเหลือทางการทหารจากกองทัพปรัสเซียและในที่สุดได้ยึดการปกครองคืนมากลับมาได้ในปีค.ศ. 1787 ซึ่งทำให้กองกำลังฝั่งสาธารณรัฐต้องหนีไปฝรั่งเศส และได้กลับมายึดคืนพร้อมชัยชนะจากความช่วยเหลือของกองทัพของสาธารณรัฐฝรั่งเศส โดยได้ขับไล่ผู้ครองหรือสตัดเฮาเดอร์ในสมัยนั้น คือ เจ้าชายวิลเลิมที่ 5 แห่งออเรนจ์ และล้มล้างการปกครองของสาธารณรัฐดัตช์ และก่อตั้งเป็นสาธารณรัฐบาตาเวียขึ้น (ค.ศ. 1795-1806) ต่อมาภายหลังสาธารณรัฐฝรั่งเศสได้กลายมาเป็นจักรวรรดิฝรั่งเศสภายใต้แสนยานุภาพของจักรพรรดินโปเลียน จึงทำให้สาธารณรัฐบาตาเวียได้เปลี่ยนการปกครองอีกครั้งกลายเป็นราชอาณาจักรฮอลแลนด์ (ค.ศ. 1806-1810)
ต่อมาเนเธอร์แลนด์ได้รับอิสรภาพจากฝรั่งเศสในปีค.ศ. 1813 ในสนธิสัญญาแองโกล-ดัตช์ ค.ศ. 1814 ได้ใช้ชื่อประเทศว่า"United Provinces of the Netherlands" และ "United Netherlands" ต่อมาในปีค.ศ. 1815 ได้ควบรวมดินแดนกับเนเธอร์แลนด์ของออสเตรีย และราชรัฐมุขมณฑลลีแยฌ (หรือเรียกกันว่า​ "เหล่ามณฑลทางใต้" และกลายมาเป็นสหราชอาณาจักรเนเธอร์แลนด์ โดยมีวัตถุประสงค์เป็นรัฐกันชนทางตอนเหนือของฝรั่งเศส ต่อมาในวันที่ 16 มีนาคม ค.ศ. 1815 บุตรชายของเจ้าชายวิลเลิมที่ 5 แห่งออเรนจ์ ได้แต่งตั้งตัวเองเป็นพระเจ้าวิลเลิมที่ 1 แห่งเนเธอร์แลนด์ โดยยังเป็นประมุขร่วมให้กับลักเซมเบิร์กด้วยในระหว่างปีค.ศ. 1815 จนถึงค.ศ. 1890 ต่อมาเบลเยียมได้แยกตนเองเป็นอิสระในปีค.ศ. 1830 จึงทำให้เนเธอร์แลนด์กลายมาเป็นราชอาณาจักรเนเธอร์แลนด์จวบจนปัจจุบัน
สโมสรฟุตบอลพัทยา ยูไนเต็ด (ก่อตั้ง พ.ศ. 2566)
สโมสรฟุตบอลพัทยา ยูไนเต็ด เป็นสโมสรฟุตบอลอาชีพในประเทศไทยจากเมืองพัทยา จังหวัดชลบุรี ปัจจุบันทำการแข่งขันอยู่ในไทยลีก 2 โดยมีการเปลี่ยนชื่อสโมสรจากพัทยา ดอลฟินส์ ยูไนเต็ด
อีสาน พัทยา เอฟซี
สโมสรฯ ก่อตั้งเมื่อปี 2557 ในนาม สโมสรฟุตบอลอีสาน พัทยา โดยเริ่มต้นเข้าร่วมการแข่งขัน ของ สมาคมฟุตบอลแห่งประเทศไทยฯ คือการแข่งขัน ฟุตบอลถ้วย ง ในปี 2557 และทำผลงานได้ดี โดยได้สิทธิ์เลื่อนชั้นทำการแข่งขัน ฟุตบอลถ้วย ค โดยหลังจากจบการแข่งขันฯ ก็ได้แปรสภาพเป็นทีมฟุตบอลเดินสายในแถบ จังหวัดระยอง และ จังหวัดชลบุรี
ในการแข่งขัน ฟุตบอลถ้วย ค สโมสรทำผลงานได้ไม่ดีนัก โดยตกรอบ 16 ทีมสุดท้าย
ต่อมาเมื่อมีการยุบ ฟุตบอลถ้วยพระราชทาน และแปรสภาพเป็น ฟุตบอล ดิวิชั่น 3 สโมสรได้ส่งลงเข้าร่วมการแข่งขัน ดิวิชั่น 3 2559 โซนภาคตะวันออก โดยในฤดูกาลนั้น สโมสรสามารถเข้าถึงรอบรองชนะเลิศของโซน โดยแพ้ให้กับ สโมสรบ้านค่าย ยูไนเต็ด ในการดวลจุดโทษ
อีสาน ดีบีชออร่า พัทยา
ต่อมาในการแข่งขัน ไทยแลนด์ อเมเจอร์ลีก ในปี 2560 สโมสรได้ส่งเข้าแข่งขันในนาม สโมสรฟุตบอลอีสาน ดีบีชออร่า พัทยา โดยเป็นการรวมกลุ่มของพนักงานของ โรงแรมพัทยา ดิสคอฟเวอรี่ บีช โดยนักฟุตบอลส่วนใหญ่ เป็นพนักงานของโรงแรม ผสมกับนักฟุตบอลที่มีอยู่เดิม และสามารถชนะเลิศการแข่งขันของโซนได้สำเร็จ พร้อมเลื่อนชั้นมาทำการแข่งขันใน ไทยลีก 4 โซนภาคตะวันออก ได้สำเร็จ
พัทยา ดิสคอฟเวอร์รี่ ยูไนเต็ด
ต่อมาสโมสร ได้ยื่นเรื่องขอเปลื่ยนชื่อสโมสรกับทาง ไทยลีก โดยได้ส่งเรื่องต่อไปยัง สมาพันธ์ฟุตบอลเอเชีย ต่อมาเมื่อวันที่ 12 ธันวาคม 2561 ทาง เอเอฟซี ได้แจ้งมายังไทยลีก ให้อนุมัติคำร้อง ขอเปลื่ยนชื่อสโมสร จาก อีสาน ดีบีชออร่า พัทยา เป็น สโมสรฟุตบอลพัทยา ดิสคอฟเวอร์รี่ ยูไนเต็ด พร้อมกับผ่านเกณฑ์ประเมินคลับไลเซนซิง ซึ่งทำให้สโมสรสามารถแข่งขันในไทยลีก 4 ฤดูกาล 2562
พัทยา ดอลฟินส์ ยูไนเต็ด
ก่อนเริ่มต้นไทยลีก 2 ฤดูกาล 2566–67 ทางบริษัท ไทยลีก จำกัด ได้แจ้งผลการพิจารณาว่าสโมสรฟุตบอลเอ็มเอช นครศรีฯ ซิตี้ ไม่ผ่านคลับไลเซนซิง จึงทำให้สโมสรพัทยา ดอลฟินส์ ยูไนเต็ด ได้สิทธิเลื่อนชั้นสู่ไทยลีก 2 ในฤดูกาลดังกล่าวแทน
พัทยา ยูไนเต็ด
หลังจากที่สโมสรได้สิทธิเลื่อนชั้นสู่ไทยลีก 2 ฤดูกาล 2566–67 ต่อมาสโมสรมีการปรับเปลี่ยนชื่อสโมสรเป็นพัทยา ยูไนเต็ด ซึ่งสโมสรพัทยา ยูไนเต็ด เดิมนั้นได้มีการเปลี่ยนชื่อไปเป็นสโมสรฟุตบอลสมุทรปราการ ซิตี้ในปี พ.ศ. 2562
รายชื่อผู้ฝึกสอน
''ตั้งแต่ พ.ศ. 2563 – ปัจจุบัน''
กองทัพประชาชนมลายาต่อต้านญี่ปุ่น
กองทัพประชาชนมลายาต่อต้านญี่ปุ่น (Malayan Peoples' Anti-Japanese Army; MPAJA) เป็นขบวนการต่อต้านญี่ปุ่นระหว่างที่ญี่ปุ่นยึดครองมลายาระหว่างสงครามโลกครั้งที่ 2 เริ่มเกิดขึ้นครั้งแรกในหมู่ชาวมลายาเชื้อสายจีน นำโดยพรรคคอมมิวนิสต์มลายา ทหารบางส่วนได้รับการฝึกจากอังกฤษและใช้การสู้รบแบบกองโจรต่อต้านญี่ปุ่น
จุดกำเนิด
ก่อนที่ญี่ปุ่นจะเข้ายึดครองมลายา ชาวมลายาเชื้อสายจีนมีความหวั่นไหวต่อข่าวของญี่ปุ่นมากซึ่งเป็นผลมาจากการเกิดสงครามจีน-ญี่ปุ่นครั้งที่ 2 ซึ่งเริ่มขึ้นเมื่อ พ.ศ. 2480 ต่อมา เมื่อ 18 ธันวาคม พ.ศ. 2484 ช่วงเวลาสั้นๆก่อนที่สิงคโปร์จะแตก อังกฤษและพรรคคอมมิวนิสต์มลายาที่เคยเป็นศัตรูกันได้ตกลงที่จะร่วมมือกันเพื่อต่อต้านการยึดครองมลายาของญี่ปุ่น และอังกฤษได้ปล่อยสมาชิกพรรคคอมมิวนิสต์มลายาที่ถูกคุมขังไว้ และได้ฝึกฝนสมาชิกพรรคบางส่วนทางด้านการสู้รบแบบกองโจร กลุ่มเหล่านี้ได้แพร่กระจายไปในเขตชนบทเพื่อปฏิบัติการต่อต้านญี่ปุ่นแบบใต้ดิน แม้ว่ากลุ่มนี้จะมีจำนวนน้อย แต่ก็จะเป็นศูนย์กลางในการจัดตั้งกองทัพประชาชนต่อไป ทหารส่วนใหญ่ของกองทัพประชาชนประกาศว่าเป็นประชาชนทั่วไปในมลายาที่ต่อต้านการยึดครองของญี่ปุ่นหลังสิงคโปร์แตกเมื่อ 15 กุมภาพันธ์ พ.ศ. 2485
พรรคคอมมิวนิสต์มลายาได้เข้าร่วมในการป้องกันสิงคโปร์ โดยเข้ารบร่วมกับทหารอังกฤษ สาเหตุที่กองทัพประชาชนมีสมาชิกส่วนใหญ่เป็นชาวมลายาเชื้อสายจีนมีหลายเหตุผล อย่างแรกคือความเป็นศัตรูกันอย่างยาวนานในประวัติศาสตร์ระหว่างจีนกับญี่ปุ่น และนโยบายในการปกครองมลายาของญี่ปุ่นที่มักจะบีบคั้นชาวจีนมากกว่าเชื้อชาติอื่น แม้จะมีชาวมลายูและชาวมลายาเชื้อสายอินเดียเข้าร่วมด้วย กองทัพประชาชนนี้มีความสัมพันธ์ใกล้ชิดกับพรรคคอมมิวนิสต์มลายา และถูกควบคุมโดยพรรค แม้ว่าสมาชิกกองทัพประชาชนไม่ได้เป็นสมาชิกพรรคทั้งหมด
พัฒนาการ
เจียะห์ (บุนเค็ง) กล่าวว่าการต่อสู้ของกองทัพประชาชนในการต่อต้านญี่ปุ่นแบ่งเป็นสามสมัย โดยในช่วงเดือนกุมภาพันธ์ พ.ศ. 2485 จนถึงกลางปี พ.ศ. 2486 เป็นช่วงที่ขาดแคลนอาหาร และอยู่ระหว่างการฝึกฝน ช่วงที่ 2 คือช่วงระหว่างกลางปี พ.ศ. 2486 จนถึงกลางปี พ.ศ. 2487 เป็นช่วงที่กองทัพประชาชนปรับปรุงขึ้น มีอาหารเพียงพอ การฝึกทหารและการสื่อสารดีขึ้น ช่วงที่สามคือระหว่างกลางปี พ.ศ. 2487 จนสิ้นสุดสงคราม เป็นช่วงที่เข้มแข็งที่สุดและได้รับการสนับสนุนจากปฏิบัติการทางอากาศของฝ่ายอังกฤษ โดยหลังจากสิงคโปร์แตก กองทัพประชาชนและกองทัพอังกฤษในเอเชียตะวันออกเฉียงใต้ได้ติดต่อกัน และพยายามจัดตั้งการติดต่อสื่อสารระหว่างกัน
การสู้รบของกองทัพประชาชนได้รับผลดีจากการล่มสลายของเศรษฐกิจในมลายาจากการที่ชาติตะวันตกขัดขวางการขนส่งของญี่ปุ่น ทำให้ญี่ปุ่นไม่สามารถขนส่งดีบุกและยางพารากลับไปประเทศได้ และญี่ปุ่นก็ไม่สามารถส่งสินค้ามาได้ ทำให้เกิดการขาดแคลนข้าวในพื้นที่ที่ต้องนำเข้าข้าว ชาวจีนได้หลบหนีออกจากเมืองไปหาที่เพาะปลูกและเข้าร่วมกับกองทัพประชาชน กองทัพญี่ปุ่นเข้าขัดขวางโดยการเผาทำลายหมู่บ้านที่สนับสนุนกองทัพประชาชน
ผลที่ตามมา
กองทัพประชาชนกล่าวอ้างว่าในการโจมตีฝ่ายญี่ปุ่นสามารถสังหารทหารญี่ปุ่นได้ 5,500 คนและหายสาบสูญไป 1,000 คน ส่วนกองทัพญี่ปุ่นประกาศว่าทหารญี่ปุ่นบาดเจ็บและเสียชีวิตราว 600 คน และเป็นตำรวจท้องถิ่น2000 คน และสังหารฝ่ายกองทัพประชาชนได้ 2,900 คน กองทัพประชาชนได้ยุติบทบาทไปเมื่อสงครามโลกครั้งที่ 2 สิ้นสุดลง
แอ็นสเคอเด
เอ็นสเคอเด (Enschede ออกเสียงเป็น [ˈɛnsxəˌdeː]) เป็นนครบาลและเมืองทางตะวันออกของประเทศเนเธอร์แลนด์ ในจังหวัดโอเฟอไรส์เซิล ภูมิภาคทเว็นเตอ เมืองเอ็นเคอเด เริ่มขยายตัวในช่วงทศวรรษที่ 1860 เมื่อมีการสร้างทางรถไฟและขุดคลองทเว็นเตอ ก่อนจะกลายเป็นพื้นที่อุตสาหกรรมสิ่งทอในเวลาต่อมา หลังจากนั้นได้มีการตั้งมหาวิทยาลัยทเว็นเตอขึ้น ในเขตนคร ก่อนที่อุตสาหกรรมสิ่งทอจะซบเซาลงไป ปัจจุบัน เมืองได้มีการปรับเปลี่ยนมาเป็นศูนย์กลางนวัตกรรมและการวิจัย มีการผลิตยาง มีพิพิธภัณฑ์ประวัติศาสตร์ธรรมชาติ และศูนย์นวัตกรรมอีกมากมาย
ภูมิศาสตร์
เอ็นสเคอเด เป็นเมืองที่อยู่ทางภาคตะวันออกของจังหวัดโอเฟอไรส์เซิล ห่างจากเส้นพรมแดนระหว่างเนเธอร์แลนด์กับเยอรมนีเพียงไม่กี่กิโลเมตร มีแม่น้ำขนาดเล็กอย่าง Roombeek และ Glanerbeek ไหลผ่าน ปัจจุบันมีประชากรอาศัยอยู่กว่า 140,000 คน นับว่าเป็นเมืองที่ใหญ่ที่สุดของจังหวัด
เอ็นเคอเด แบ่งเป็นเทศบาลย่อย 5 เขตตามทิศ ได้แก่ เทศบาลกลาง (Centrum) เหนือ (Noord) ตะวันออก (Oost) ใต้ (Zuid) และตะวันตก (West)
เศรษฐกิจ
เอ็นสเคอเดเคยเป็นศูนย์กลางของอุตสาหกรรมสิ่งทอ แต่เมื่อกระแสโลกาภิวัฒน์ทำให้การผลิตเปลี่ยนไปอยู่ที่ภูมิภาคเอเชียตะวันออกและตะวันออกเฉียงใต้เพราะแรงงานในการผลิตต่ำกว่า อุตสาหกรรมที่เคยรุ่งเรืองจึงได้ซบเซาลงไป ทำให้เอ็นสเคอเดกลายเป็นเมืองที่จนที่สุดแห่งหนึ่งของประเทศเนเธอร์แลนด์ ผู้คนย้ายถิ่นฐานไปอยู่ทางภาคกลางและตะวันตกของประเทศ จนอีกหลายสิบปีต่อมา ได้มีการส่งเสริมให้ฟื้นฟูเมืองขึ้นมาใหม่
เกียส์
Gears หรือชื่อเดิม Google Gears เป็นซอฟต์แวร์ที่กูเกิลเผยแพร่ ช่วยให้เว็บแอปพลิเคชันทำงานได้มากขึ้นได้ด้วยการเพิ่มความสามารถใหม่ให้แก่เว็บเบราว์เซอร์ เผยแพร่ภายใต้สัญญาอนุญาตบีเอสดี เกียส์เป็นซอฟต์แวร์เสรี
แอ็นสเคอเด
เศรษฐกิจ
ปัจจุบัน เอ็นสเคอเดมีร้านค้าทันสมัยและห้างสรรพสินค้าตั้งอยู่เรียงราย มีการจัดเทศกาลประจำปีและมหรสพหลายครั้ง นอกจากนี้ การที่เอ็นสเคอเดตั้งอยู่ใกล้กับประเทศเยอรมนี ก็ได้ช่วยส่งเสริมเศรษฐกิจของเมืองมากขึ้นไปอีก ผ่านการค้าขายสินค้าทั่วไป ไปจนถึงกัญชา นอกจากนี้ เอ็นสเคอเดยังได้จับมือกับเมืองใกล้เคียงอย่าง อัลเมโล บอร์น และเฮ็งเกโล ก่อตั้งเครือข่ายเมืองเขตทเวนเต (Netwerkstad Twente) เพื่อความร่วมมือทางเศรษฐกิจ
เกียส์
เมื่อวันที่ 22 พฤศจิกายน ค.ศ. 2011 กูเกิลประกาศว่า ในวันที่ 1 ธันวาคม ปีเดียวกัน จะย้ายเกียส์ออกจากจีเมลและกูเกิลปฏิทิน มีการย้ายเกียส์ออกจากกูเกิลโครมเมื่อวันที่ 7 มิถุนายน ค.ศ. 2011
แอ็นสเคอเด
เศรษฐกิจ
เอ็นสเคเด เป็นแหล่งผลิตเบียร์โครช (Grolsch) ที่มีชื่อเสียงไปทั่วประเทศ นับเป็นอีกหนึ่งอุตสาหกรรมใหญ่ที่มีการจ้างงานเป็นจำนวนมากในพื้นที่ทเว็นเตอ
เกียส์
ส่วนประะกอบ
เกียส์มี API หลักดังนี้:
แอ็นสเคอเด
งานวิจัย การศึกษา และสาธารณสุข
มหาวิทยาลัยทเว็นเตอ (Universiteit Twente) เป็นมหาวิทยาลัยที่ใหญ่ที่สุดของเมืองและเขตทเวนเต โดยเน้นการจัดการศึกษาด้านเทคโนโลยี เช่นเดียวกับมหาวิทยาลัยอีก 3 แห่งในประเทศ ได้แก่ มหาวิทยาลัยเทคโนโลยีเดลฟท์ (TU Delft) มหาวิทยาลัยเทคโนโลยีไอน์โฮเฟน (TU Eindhoven) และมหาวิทยาลัยวาเคนนิงเกิน
เกียส์
สนับสนุน
มีเว็บแอปพลิเคชันจำนวนหนึ่งที่ใช้เกียส์ แอปพลิเคชันเหล่านี้มาจากหลากหลายบริษัท รวมถึงกูเกิล (YouTube, Docs, Reader, Picasa), MySpace (Mail Search), Zoho (Writer), Remember The Milk, และ Buxfer WordPress 2.6 เพิ่มการสนับสนุนเกียส์ เพื่อเร่งความเร็วในหน้าจอผู้ดูแลระบบและลดการร้องชอไปที่เซิร์ฟเวอร์
แอ็นสเคอเด
งานวิจัย การศึกษา และสาธารณสุข
มหาวิทยาลัยทเว็นเตออ เน้นการจัดการเรียนการสอนด้านเทคนิค ได้แก่ ฟิสิกส์ประยุกต์ คณิตศาสตร์ประยุกต์ วิศวกรรมเครื่องกล วิศวกรรมไฟฟ้า วิศวกรรมเคมี สารสนเทศ วิทยาการคอมพิวเตอร์ และวิศวกรรมอุตสาหการ ตลอดจนหลักสูตรพิเศษเกี่ยวกับการสื่อสาร จิตวิทยา เศรษฐศาสตร์ การบริหารธุรกิจระหว่างประเทศ การบริหารสาธารณะ การแพทย์ประยุกต์ และวิศวกรรมชีวแพทย์อีกด้วย และเมื่อเร็วๆนี้ ได้มีการเพิ่มหลักสูตรยุโรปศึกษา เทคโนโลยีขั้นสูง เทคโนโลยีความคิดสร้างสรรค์ และวิทยาลัยพิเศษ ATLAS
นอกจากนี้ เอ็นสเคเดยังมีมหาวิทยาลัยขนาดรองอย่าง มหาวิทยาลัยวิทยาศาสตร์ประยุกต์แซ็กเซียน (Saxion Hogeschool Enschede) ที่จัดการเรียนการสอนด้านวิศวกรรม เศรษฐศาสตร์ กิจการสังคม และสุขภาพ และโรงเรียนศิลปะและการออกแบบ
โรงพยาบาลกลางทเว็นเตอ (Medisch Spectrum Twente) เป็นหนึ่งในโรงพยาบาลที่ใหญ่ที่สุดในเนเธอร์แลนด์ ให้การบริการรักษาเต็มรูปแบบ รวมทั้งให้การศึกษากับนักเรียนแพทย์กว่า 300 คน
กีฬา
เอ็นสเคอเด มีสโมสรฟุตบอลที่มีชื่อเสียงคือ สโมสรฟุตบอลทเว็นเตอ ที่สามารถก้าวขึ้นไปครองแชมป์ลีกสูงสุดของเนเธอร์แลนด์ได้ใน ค.ศ. 2010 ก่อนจะผ่านจุดตกต่ำและลงไปเล่นในดิวิชันรองในฤดูกาล 2017-18 แต่สามารถกลับขึ้นมาเล่นในลีกสูงสุดได้อีกครั้งในฤดูกาลต่อมา
สถานีแบริ่ง
สถานีแบริ่ง (Bearing Station, รหัส E14) เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ส่วนต่อขยายอ่อนนุช-แบริ่ง ยกระดับเหนือถนนสุขุมวิท กรุงเทพมหานคร บริเวณทางแยกแบริ่ง ซึ่งเป็นจุดสิ้นสุดเขตการปกครองของกรุงเทพมหานคร ก่อนเข้าสู่พื้นที่จังหวัดสมุทรปราการ ซึ่งเป็นพื้นที่ในความรับผิดชอบของการรถไฟฟ้าขนส่งมวลชนแห่งประเทศไทย ที่ดำเนินการก่อสร้างส่วนต่อขยายต่อไปจนถึงย่านบางปู
ที่ตั้ง
ถนนสุขุมวิท ระหว่างปากทางถนนลาซาล (สุขุมวิท 105) กับซอยสุขุมวิท 107 (แบริ่ง) ในพื้นที่แขวงบางนาใต้ เขตบางนา กรุงเทพมหานคร
ระหว่างการก่อสร้าง สถานีแบริ่งใช้ชื่ออย่างไม่เป็นทางการว่าสถานีสุขุมวิท 107 แต่ตัวสถานีจริง ๆ ตั้งอยู่หน้าปากถนนลาซาล (สุขุมวิท 105)
โดยหลังจากเปิดให้ใช้บริการส่วนต่อขยายฟรีใน พ.ศ. 2554 สถานีแบริ่ง เป็นสถานีที่มีผู้โดยสารเข้ามาใช้บริการมากที่สุดเป็นอันดับหนึ่ง (อันดับสองคือสถานีอุดมสุข และอันดับสามคือสถานีบางจาก) เนื่องจากเป็นเขตที่สิ้นสุดกับเขตจังหวัดสมุทรปราการ จึงทำให้ผู้ที่พำนักอยู่ในเขตจังหวัดสมุทรปราการมาใช้งานมากเป็นพิเศษโดยเฉพาะในช่วงเวลาเร่งด่วนทั้งเช้าและเย็น
ในช่วง พ.ศ. 2554 - พ.ศ. 2560 สถานีแบริ่งเคยทำหน้าที่เป็นสถานีปลายทางของระบบขนส่งมวลชนกรุงเทพแทนสถานีอ่อนนุช แต่ปัจจุบันไม่ได้ทำหน้าที่เป็นสถานีปลายทางอีกต่อไป เนื่องจากกรุงเทพมหานคร และการรถไฟฟ้าขนส่งมวลชนแห่งประเทศไทย ได้เปิดใช้งานโครงการรถไฟฟ้าสายสีเขียวอ่อน ช่วงแบริ่ง-สมุทรปราการ เมื่อวันที่ 6 ธันวาคม พ.ศ. 2561